FI Euroopan unionin virallinen lehti L 253/32

KOMISSION TÄYTÄNTÖÖNPANOASETUS (EU) 2017/1778,

annettu 29 päivänä syyskuuta 2017,

asetuksen (EY) N:o 891/2009 muuttamisesta tiettyjen tuontitariffikiintiökauden 2017/2018 ensimmäistä osakautta ja päätoimisten puhdistamojen järjestelmää sokerialalla koskevien säännösten osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan e alakohdan,

sekä katsoo seuraavaa:

(1) Komission asetuksen (EY) N:o 891/2009 (2) 3 artiklan 1 kohdassa säädetään, että sokerialan tariffikiintiöt avataan vuodeksi kerrallaan 1 päivästä lokakuuta 30 päivään syyskuuta ulottuvaksi kaudeksi.

(2) Asetuksen (EU) N:o 1308/2013 192 artiklan 3 kohdassa säädetään, että puhdistettavaksi tarkoitetun sokerin tuontitodistuksia saa myöntää vain päätoimisille puhdistamoille jokaisen markkinointivuoden ensimmäisinä kolmena kuukautena ja sillä edellytyksellä, että asianomaiset määrät eivät ylitä mainitun artiklan 1 kohdassa päätoimisille puhdistamoille myönnettävää yksinoikeutta tuontikapasiteettiin varten vahvistettuja määriä. Asetuksen (EU) N:o 1308/2013 192 artiklan 1 kohdan mukaisesti päätoimisille puhdistamoille myönnettiin yksinoikeus tuontikapasiteettiin ainoastaan markkinointivuoden 2016/2017 loppuun saakka.

(3) Asetuksen (EY) N:o 891/2009 14 artiklan 1 kohdassa säädetään, että puhdistettavaksi tarkoitetun sokerin tuontitodistuksia voivat hakea ainoastaan päätoimiset puhdistamot siten, että voimassaolo alkaa kunkin markkinointivuoden kolmen ensimmäisen kuukauden aikana.

(4) Asetuksen (EY) N:o 891/2009 5 artiklan 1 kohdan toisen alakohdan mukaan tuontitariffikiintiökauden 2017/2018 ensimmäistä osakautta koskevia todistushakemukset oli jätettävä vuoden 2017 syyskuun 8–14 päivän välisenä aikana.

(5) Siltä osin kuin on kyse muiden toimijoiden kuin päätoimisten puhdistamojen oikeudesta jättää tuontitariffikiintiökauden 2017/2018 ensimmäistä osakautta koskevia todistushakemuksia, asetuksen (EY) N:o 891/2009 14 artikla olisi poistettava. Lisäksi tuontitariffikiintiökauden 2017/2018 ensimmäistä osakautta koskevien todistushakemusten jättämiselle asetettua aikaa olisi jatkettava 9 päivään lokakuuta 2017, ja sen vuoksi olisi mukautettava tuontitodistusten myöntämiselle ja jäsenvaltioiden vastaanottamien hakemusten tiedoksi antamiselle asetettua määräaikaa.

(6) Toimijoille olisi myös annettava mahdollisuus peruuttaa 8 päivän syyskuuta ja 14 päivän syyskuuta 2017 väliselle ajanjaksolla jo jättämänsä hakemukset, jos he haluavat harkita uudelleen hakemustaan tai jättää tarkistetun hakemuksen.

(7) Sen vuoksi asetusta (EY) N:o 891/2009 on tarpeen muuttaa.

(8) Koska tuontitariffikiintiökausi 2017/2018 alkaa 1 päivänä lokakuuta, ehdotettuja muutoksia olisi sovellettava tämän asetuksen julkaisupäivästä alkaen.

(9) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetus (EY) N:o 891/2009 seuraavasti:

1) Lisätään I lukuun 10 a artikla seuraavasti: ”10 a artikla Tariffikiintiökautta 2017/2018 koskevat erityissäännökset 1. Poiketen siitä, mitä 5 artiklan 1 kohdan toisessa alakohdassa säädetään, 3 artiklan 2 kohdassa tarkoitettua tuontitariffikiintiökauden 2017/2018 ensimmäistä osakautta koskevat todistushakemukset voidaan peruuttaa 9 päivään lokakuuta 2017 kello 13.00 Brysselin aikaa mennessä. 2. Tämän artiklan 1 kohdan mukaisesti haetut tuontitodistukset myönnetään 23 päivästä lokakuuta31 päivään lokakuuta 2017. Poiketen siitä, mitä 8 artiklan 2 kohdassa säädetään, 5 artiklan 1 kohdan toisen alakohdan mukaisesti haetut tariffikiintiökauden 2017/2018 ensimmäistä osakautta koskevat tuontitodistukset myönnetään 23 päivästä lokakuuta31 päivään lokakuuta 2017. 3. Poiketen siitä, mitä 9 artiklan 1 kohdan b alakohdassa säädetään, jäsenvaltioiden on annettava komissiolle tiedoksi tämän artiklan 1 kohdan mukaisesti jätettyjen tuontitodistushakemusten kattamat kokonaismäärät viimeistään 14 päivänä lokakuuta 2017. 4. Tuontitariffikiintiökauden 2017/2018 ensimmäistä osakautta koskevat 5 artiklan 1 kohdan toisen alakohdan mukaisesti jätetyt todistushakemukset voidaan peruuttaa 9 päivään lokakuuta 2017 kello 13.00 mennessä. Peruutettuja hakemuksia vastaava vakuus on peruutettava välittömästi.”

(2) Poistetaan 14 artikla 1 päivästä lokakuuta 2017.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä syyskuuta 2017. Komission puolesta Puheenjohtaja Jean-Claude JUNCKER

(1) Neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013EUVL L 347, 20.12.2013, s. 671.

(2) Komission asetus (EY) N:o 891/2009, annettu 25 päivänä syyskuuta 2009, eräiden yhteisön tariffikiintiöiden avaamisesta ja hallinnoinnista sokerialalla (EUVL L 254, 26.9.2009, s. 82).